b'\n_START_ARTICLE_\nAnapus \xc4\xafstatymo (1968 filmas)\n_START_SECTION_\nSantrauka\n_START_PARAGRAPH_\nI\xc5\xa1 Europos atvyk\xc4\x99s Benas Novakas dili\xc5\xbeanu gabena pinigus kalnakasiams \xc4\xaf Silvertaun\xc4\x85, ta\xc4\x8diau yra apvagiamas. Gr\xc4\xaf\xc5\xbe\xc4\x99s ie\xc5\xa1koti pinig\xc5\xb3 susitinka Bil\xc4\xaf ir, ne\xc4\xaftardamas, kad tai jis su Pamokslininku ir dar vienu draugu organizavo \xc5\xa1i\xc4\x85 vagyst\xc4\x99, su jais susidraugauja._NEWLINE_Kasyklos vadovas Kuperis Ben\xc4\x85 ir \xc5\xa1erif\xc4\x85 siun\xc4\x8dia dar kart\xc4\x85 atve\xc5\xbeti pinig\xc5\xb3. Trys vagi\xc5\xa1iai i\xc5\xa1vyksta kartu. Kelion\xc4\x97s metu jiems pavyksta sukeisti krep\xc5\xa1\xc4\xaf su pinigais, bet tuo metu juos u\xc5\xbepuola pl\xc4\x97\xc5\xa1ikai. \xc5\xa0erifas su\xc5\xbeeid\xc5\xbeiamas, bet jie s\xc4\x97kmingai i\xc5\xa1sigelb\xc4\x97ja, o, gr\xc4\xaf\xc5\xbeus \xc4\xaf miestel\xc4\xaf, paai\xc5\xa1k\xc4\x97ja, kad ir pinigai nedingo, nes Benas juos pasl\xc4\x97p\xc4\x97._NEWLINE_Pl\xc4\x97\xc5\xa1ik\xc5\xb3 gauja nakt\xc4\xaf ats\xc4\x97lina \xc4\xaf miest\xc4\x85, nor\xc4\x97dami pasiruo\xc5\xa1ti didelei vagystei, kai po keli\xc5\xb3 dien\xc5\xb3 bus gabenamas kasyklos sidabras, ta\xc4\x8diau Bilis du i\xc5\xa1 j\xc5\xb3 sugauna ir netrukus tampa miestelio \xc5\xa1erifu, o abu jo draugu\xc5\xbeiai\xc2\xa0\xe2\x80\x93 jo pagalbininkais._NEWLINE_Miestelyje prasid\xc4\x97jus \xc5\xa1ventei, didelis b\xc5\xabrys pl\xc4\x97\xc5\xa1ik\xc5\xb3 u\xc5\xbeima ba\xc5\xbeny\xc4\x8di\xc4\x85 su joje esan\xc4\x8diomis moterimis ir vaikais, ir pareikalauja atiduoti sidabr\xc4\x85. Miestelio vyrai pakrauna j\xc4\xaf \xc4\xaf ve\xc5\xbeim\xc4\x85 ir patys nuskuba surengti pasalos. Bilis su Pamokslininku ir tre\xc4\x8diuoju porininku irgi skuba ten, ta\xc4\x8diau j\xc5\xb3 planuose yra ne tik teisingumo atstatymas, bet ir paties krovinio pasisavinimas.'